cyanic-selkie/wikianc huggingface dataset:
উইল্টন সেন্ট হিল
শৈশবকাল
৬ জুলাই, ১৮৯৩ তারিখে ত্রিনিদাদের পোর্ট অব স্পেনে উইল্টন সেন্ট হিলের জন্ম। সি. এল. আর. জেমসের তথ্য মোতাবেক জানা যায় যে, তার পরিবার নিম্ন-মধ্যবিত্ত শ্রেণীর ছিল। তার দুই ভাই সিল সেন্ট হিল ও এডউইন সেন্ট হিল ত্রিনিদাদের পক্ষে প্রথম-শ্রেণীর ক্রিকেট খেলায় অংশ নিয়েছিলেন। তন্মধ্যে, এডউইন ওয়েস্ট ইন্ডিজের পক্ষে টেস্ট খেলেছেন।
এক সময় সম্প্রদায়ের মাধ্যমে ক্রিকেট খেলা বিভাজিত ছিল। দ্বীপটিতে ক্রিকেট ক্লাবগুলোয় খেলোয়াড়দের চামড়ার রঙ গুরুত্বপূর্ণ ছিল। সেন্ট হিল কৃষ্ণাঙ্গ নিম্ন-মধ্যবিত্ত খেলোয়াড় বিশেষতঃ শিক্ষক কিংবা কেরাণীদের নিয়ে গঠিত শ্যানন দলের পক্ষে খেলেন। আরেকটি ক্লাব ম্যাপলে মধ্যবিত্ত শ্রেণীর সাথে জড়িত উজ্জ্বল রঙের চামড়াধারীদের নিয়ে গঠিত হয়েছিল। কেউ কেউ সেন্ট হিলকে তার ন্যায় ভালো খেলোয়াড়দেরকে ঐ দলে স্বাগতঃ জানানোর বিষয়ে জানালে, তিনি মন্তব্য করেন যে, তা ঠিক, তবে তারা আমার ভাইদের কালো চামড়ার কারণে দলে নিবে না। ১৯১২ সালের মধ্যে, সেন্ট হিল বিপণী বিতানে চাকরি পান ও জীবনের বাদ-বাকী সময় এ অবস্থানেই কাটান। এ পর্যায়ে ব্যাটসম্যান হিসেবে ভালো সাড়া পান এবং খেলোয়াড় ও দর্শকদের কাছে জনপ্রিয়তা লাভ করেন।
প্রথম-শ্রেণীর ক্রিকেট
প্রথম বিশ্বযুদ্ধ শুরু হবার পূর্বে আর একটিমাত্র খেলায় অংশগ্রহণের সুযোগ পান। ১৯১৩ সালে মেরিলেবোন ক্রিকেট ক্লাবের (এমসিসি) বিপক্ষে খেলেছিলেন তিনি। এবার তিনি তিন নম্বরে ব্যাট হাতে নেমেছিলেন। তিন ইনিংসে ৭৬ রান করেন। সর্বোচ্চ করেন ৩৩ রান। ঐ মৌসুমে আর কোন আন্তঃঔপনিবেশিক খেলা হয়নি এবং প্রথম বিশ্বযুদ্ধের কারণে প্রথম-শ্রেণীর প্রতিযোগিতা স্থগিত করা হয়।
ফেব্রুয়ারি, ১৯২০ সালে ক্রিকেট খেলা শুরু হলে বার্বাডোস সফরে ত্রিনিদাদের সদস্যরূপে দুইটি খেলায় অংশ নেন। তবে, উভয় খেলাতেই তার দল পরাজয়বরণ করেছিল। প্রথম খেলায় তিনি ব্যাটিং উদ্বোধনে নেমে ১৮ ও ৪১ রান তুলেন। দ্বিতীয় খেলায় চার নম্বরে নেমে দুই রান করেন। তবে, দ্বিতীয় ইনিংসে ৯৬ রান তুলেছিলেন। তন্মধ্যে, সি. পি. কাম্বারব্যাচের সাথে উদ্বোধনী জুটিতে ১৪০ রান তুলেছিলেন। সেপ্টেম্বর, ১৯২১ সালে ত্রিনিদাদে পরবর্তী প্রতিযোগিতার আয়োজন করা হয়। তিন নম্বরে ব্যাটিংয়ে নেমে ব্রিটিশ গায়ানা’র বিপক্ষে ১০৪ রান তুলেন। এটিই তার প্রথম-শ্রেণীর ক্রিকেটে প্রথম সেঞ্চুরি ছিল। বার্বাডোসের বিপক্ষে চূড়ান্ত খেলাটি বৃষ্টিবিঘ্নিত হলে ড্রয়ে পর্যবসিত হয় ও বার্বাডোস দল জাহাজযোগে দেশে ফিরে যায়। তিন নম্বরে তিনি ছয় ও ছয় নম্বরে ৪৮ রান তুলেন। সেপ্টেম্বর, ১৯২২ সালে আন্তঃঔপনিবেশিক খেলাগুলোয় উইল্টন সেন্ট হিল বিভিন্ন অবস্থানে থেকে ব্যাটিংয়ে নামতেন। তিন, পাঁচ ও ছয় নম্বরে ব্যাটিংয়ে নামার পাশাপাশি ব্যাটিং উদ্বোধন করেছিলেন। তবে, চার ইনিংসে মাত্র ৪৯ রান তুলতে সক্ষম হন। তাসত্ত্বেও, ত্রিনিদাদ দল চূড়ান্ত খেলায় অবতীর্ণ হয়। আবারও দলটি বার্বাডোসের বিপক্ষে শোচনীয়ভাবে পরাভূত হয়।
সি. এল. আর. জেমসের মতে, ঐ সময়ে তিনি ইংল্যান্ডে পেশাদারী পর্যায়ে ক্রিকেট খেলার পরিকল্পনা নিয়েছিলেন। তবে, প্রস্তুতিমূলক খেলাগুলোয় ব্যর্থ হলে ১৯২৩ সালে ওয়েস্ট ইন্ডিজ দলের ইংল্যান্ড সফরে তাকে নেয়া হয়নি। দলে না রাখায় সেন্ট হিলের সমর্থকের বেশ নিরাশ হয়। তারা বিশ্বাস করে যে, ওয়েস্ট ইন্ডিয়ান দল নির্বাচকমণ্ডলী ইংল্যান্ডে কৃষ্ণাঙ্গ ব্যাটসম্যানের সম্ভাব্য সফলতায় ভীত ছিলেন। এছাড়াও, তিনি মন্তব্য করেন যে, এরফলে সেন্ট হিল আরও একরোখা প্রকৃতির হন ও নিজেকে শোধরানোর দিকে অনাগ্রহ হয়ে পড়েন।
ফেব্রুয়ারি, ১৯২৪ সালে ত্রিনিদাদের পরের খেলায় স্বীয় ভ্রাতা এডউইনের সাথে একত্রে খেলেন। এ খেলায় এডউইনের প্রথম-শ্রেণীর ক্রিকেটে অভিষেক ঘটে ও ছয় উইকেট লাভ করেছিলেন। সেন্ট হিল তুলনামূলকভাবে কম সফল হন। পাঁচ নম্বরে ব্যাটিংয়ে নেমে ৬ ও ২৩ রান তুলেন। এবারও ত্রিনিদাদ দল ব্রিটিশ গায়ানা’র বিপক্ষে জয় পেয়ে চূড়ান্ত খেলায় অবতীর্ণ হয়। চূড়ান্ত খেলায় উদ্বোধনী ব্যাটসম্যানের ভূমিকায় আসীন হন। তবে, কোন ইনিংসেই দুই অঙ্কের কোটা স্পর্শ করতে ব্যর্থ হন। এবার জর্জ চ্যালেনর শতরান তুলে বার্বাডোস দলকে আরও একবার প্রতিযোগিতার শিরোপা জয়ে ভূমিকা রাখেন। ঐ পর্যায়ে দলটি ত্রিনিদাদের বিপক্ষে শুধুমাত্র সেন্ট হিলের অংশগ্রহণের বছরে একটি বাদে সবকটিতে জয় পেয়েছিল। ঐ বছরের শেষার্ধ্বে উইনওয়ার্ড আইল্যান্ডসের বিপক্ষে প্রথম শ্রেণীবিহীন একটি খেলায় অংশ নিয়ে দ্বিতীয় ইনিংসে অর্ধ-শতরানের ইনিংস খেলেন।
আন্তর্জাতিক ক্রিকেট
ফেব্রুয়ারি, ১৯২৫ সালে নিজ দেশে আন্তঃঔপনিবেশিক প্রতিযোগিতায় ত্রিনিদাদ দল আরও একবার ব্রিটিশ গায়ানাকে পরাভূত করে। এ পর্যায়ে সেন্ট হিল ব্যাটিং উদ্বোধনে নেমে ১৩ ও ২৯ রান তুলেন। বার্বাডোসের বিপক্ষে চূড়ান্ত খেলায় ত্রিনিদাদ দল নাটকীয়ভাবে ১৩ রানে জয় পায়। এবার সেন্ট হিল তিন নম্বরে ব্যাটিংয়ে নেমেছিলেন। ৬৬ ও ৬৪ রান করেন। ১৯২১ সালের পর প্রথমবারের মতো প্রথম-শ্রেণীর ক্রিকেটে অর্ধ-শতরানের ইনিংস খেলেন। প্রতিযোগিতায় বিজয়ী হওয়া ত্রিনিদাদ দল কোন দলের বিপক্ষে অংশগ্রহণ বাদেই চূড়ান্ত খেলায় অবতীর্ণ হয়। অক্টোবর, ১৯২৫ সালে ব্রিটিশ গায়ানা বার্বাডোসকে পরাজিত করে কিন্তু চূড়ান্ত খেলায় হেরে যায়। সেন্ট হিল প্রথম ইনিংসে ১০০ রান করে অপরাজিত ছিলেন। তবে, দ্বিতীয় ইনিংসে শূন্য রানে বিদেয় নিলেও ত্রিনিদাদ দল ২ উইকেটের স্বল্প ব্যবধানে বিজয়ী হয়।
পরবর্তী জানুয়ারিতে এমসিসি দল ওয়েস্ট ইন্ডিজ গমন করে। সফরকারী দল ওয়েস্ট ইন্ডিজের প্রতিনিধিত্বকারী দলের বিপক্ষে খেলায় অংশ নেয়। সেন্ট হিল খেলার জন্যে মনোনীত হন। বার্বাডোসে অনুষ্ঠিত প্রথম খেলায় একমাত্র ইনিংসে চার নম্বরে ব্যাটিংয়ে নেমে মাত্র এক রান তুলতে সক্ষম হন। তবে, স্বাগতিক দল খেলায় ড্র করতে সক্ষম হয়। এরপর এমসিসি দল ত্রিনিদাদের বিপক্ষে দুই খেলায় অংশ নিলেও সেগুলো ড্রয়ে পরিণত হয়েছিল। উভয় খেলাতেই তিনি তিন নম্বরে ব্যাট হাতে নামেন। প্রথমটিতে ৪৫ রান করলেও দ্বিতীয়টিতে ২০ ও আড়াই ঘণ্টা সময় নিয়ে ১০৫ রান করেছিলেন। এ ইনিংস দেখে লর্ড হ্যারিস মন্তব্য করেন যে, সেন্ট হিল ওয়েস্ট ইন্ডিজের সেরা ব্যাটসম্যান। বাদ-বাকী দুইটি প্রতিনিধিত্বমূলক খেলায় সেন্ট হিল ৩২, ৩৬ ও ৭২ রান তুলেন। এ পর্যায়ে তিনি তিন কিংবা পাঁচ নম্বরে ব্যাটিংয়ে নামেন।  তিনটি প্রতিনিধিত্বমূলক খেলায় সেন্ট হিল ৩৫.২৫ গড়ে ১৪১ রান তুলেন। এমসিসি দল ১-০ ব্যবধানে সিরিজ জয় করে।
পূর্বতন চ্যাম্পিয়ন হিসেবে ত্রিনিদাদ দল আবারও আন্তঃঔপনিবেশিক প্রতিযোগিতায় চূড়ান্ত খেলায় অংশগ্রহণের সুযোগ পায়। জানুয়ারি, ১৯২৭ সালে দলটি স্বাগতিক বার্বাডোসের মুখোমুখি হয়। উচ্চ রান সংগ্রহের ঐ খেলাটি আটদিনব্যাপী স্থায়ী ছিল। প্রথম ইনিংসে বার্বাডোস দল ৩৮৪ রানে পিছিয়ে থেকেও ঘাটতি পূরণে সক্ষম হয়। সেন্ট হিল প্রথম ইনিংসে শূন্য রান ও দ্বিতীয় ইনিংসে নিচেরদিকে ব্যাট হাতে নেমে ১৮ রান তুলেন। ঐ বছরের শেষদিকে ১৯২৮ সালে ইংল্যান্ড গমনের উদ্দেশ্যে প্রস্তুতিমূলক খেলায় অংশ নেন। ব্রিটিশ গায়ানা ও ত্রিনিদাদ দলের সদস্যরূপে বার্বাডোস ও জ্যামাইকার মুখোমুখি হন। খেলায় তিনি তার সমগ্র খেলোয়াড়ী জীবনের ব্যক্তিগত সর্বোচ্চ ১৪৪ রানের ইনিংস খেলেন। ওয়েস্ট ইন্ডিজের প্রতিনিধিত্বকারী বোলার জর্জ ফ্রান্সিসের বলকে বেশ স্বাচ্ছন্দ্যে মোকাবেলা করেন। অন্যান্য খেলায় ৪৫, ৪৪ ও ৭১ রান তুলেন। এরফলে, সফরকারী দলে তার স্থান নিশ্চিত হয়।
ইংল্যান্ড গমন
ইংল্যান্ড গমনের পূর্বে সেন্ট হিলের কাছ থেকে বেশ উচ্চমানের প্রত্যাশা করা হয়। লর্ড হ্যারিসও ইংল্যান্ডে মাটিতে তার সফলতায় দ্বিমত পোষণ করেননি। ১৯২৮ সালের ইংরেজ ক্রিকেট মৌসুমকে ঘিরে দ্য টাইমস মন্তব্য করে যে, ওয়েস্ট ইন্ডিজ দলে অজানা সম্ভাবনা রয়েছে। বিশেষতঃ সেন্ট হিলসহ দলে দুইজন সম্ভাবনাময় ব্যাটসম্যান আছে। পরবর্তীতে একই সংবাদপত্রে তার আকর্ষণীয় ব্যাটিং শৈলী সম্পর্কে মন্তব্য করে। এতে তার সম্পর্কে বলা হয় যে, দলের অন্যতম সেরা ব্যাটসম্যান তিনি যা পরবর্তীতে খেলায় দেখা যাবে। কিন্তু, সফরকারী দলের সকল ব্যাটসম্যানই ঠাণ্ডায় কাবু হয়ে যান, ভেজা গ্রীষ্ম ও আর্দ্রতাপূর্ণ পরিবেশে বল শূন্যে ফেলতে সহায়তা করে। সেন্ট হিল অসহনীয় পরিবেশে এ ধরনের অপ্রত্যাশিত আক্রমণ মোকাবেলায় প্রস্তুত ছিলেন না। জেমসের ভাষায় তিনি বিধ্বস্ত, শোচনীয়ভাবে ব্যর্থতার স্বাক্ষর রাখেন। নিচুমূখী রানের খেলায় কেবলমাত্র একবারই অক্সফোর্ড বিশ্ববিদ্যালয়ের বিপক্ষে প্রথম-শ্রেণীর খেলায় পঞ্চাশোর্ধ্ব রান সংগ্রহ করতে পেরেছিলেন। গুরুত্বহীন খেলায় ডারহামের বিপক্ষে একটি সেঞ্চুরি করেন। সর্বমোট ৩৫ ইনিংসে মাত্র ১৫বার দুই অঙ্কের কোটা স্পর্শ করতে সক্ষম হন। অন্যদিকে, ২৫টি প্রথম-শ্রেণীর খেলায় মাত্র আটবার দুই অঙ্কের রান তুলতে পেরেছিলেন। এ ধরনের দূর্বলমানের ক্রীড়াশৈলী প্রদর্শন সত্ত্বেও সিরিজের প্রথম দুই টেস্টে তাকে খেলানো হয়।
ওয়েস্ট ইন্ডিজের ইতিহাসের উদ্বোধনী টেস্টে পাঁচ নম্বরে নেমে ৪ ও ৯ রান তুলেন। দ্বিতীয় টেস্টে চার নম্বরে নেমে ৩ ও ৩৮ রান তুলেন। ওয়েস্ট ইন্ডিজ দল উভয় খেলায় পরাজিত হয় ও প্রথম টেস্ট সিরিজে ৩-০ ব্যবধানে সিরিজ খোঁয়ায়। জুলাই শেষে সেন্ট হিল এ সফরের আর একটিমাত্র খেলায় অংশ নিয়েছিলেন। সামগ্রীকভাবে, ২৬২টি প্রথম-শ্রেণীর ক্রিকেট খেলায় ১০.৯১ গড়ে রান সংগ্রহ করেন। উইজডেনে সেন্ট হিলের এ সফরের বিষয়ে বড় ধরনের হতাশা ব্যক্ত করে। এতে মন্তব্য করা হয় যে, ইনিংসের শুরু থেকেই বোলিংয়ের বিপক্ষে আক্রমণে উদগ্রীব ছিলেন ও খুব কম সময়ই সফল হয়েছিলেন। তাসত্ত্বেও, সংবাদদাতা মন্তব্য করেন যে, অফ সাইডে তার শট বেশ দর্শনীয় ছিল।
জাতীয় দলে প্রত্যাখ্যান
ওয়েস্ট ইন্ডিজে ফেরার পর জানুয়ারি ও ফেব্রুয়ারি, ১৯২৯ সালে আন্তঃঔপনিবেশিক প্রতিযোগিতা ত্রিনিদাদে অনুষ্ঠিত হয়। স্বাগতিক দল ব্রিটিশ গায়ানাকে পরাভূত করে চূড়ান্ত খেলায় বার্বাডোসকে ইনিংস ব্যবধানে পরাজিত করে। সেন্ট হিল তিন নম্বরে ব্যাটিংয়ে নামলেও মাত্র ৪, ২৩ ও ৫ রান সংগ্রহ করতে সক্ষম হয়েছিলেন। তাসত্ত্বেও, ত্রিনিদাদ দল অক্টোবরে ব্রিটিশ গায়ানার কাছে চার উইকেটে পরাজিত হলে শিরোপা করায়ত্ত্ব করতে সক্ষম হয়নি। তিনি প্রথম ইনিংসে সাত নম্বরে নামেন ও দ্বিতীয় ইনিংসে তিন নম্বরে নামলেও খেলায় মাত্র ১১ রান তুলতে পেরেছিলেন।
১৯৩০ সালের শুরুরদিকে আবারও এমসিসি দল ওয়েস্ট ইন্ডিজ গমন করে। সফররত দলটি ত্রিনিদাদের বিপক্ষে দুইটি খেলায় অংশ নেয়। তবে, প্রথম খেলায় উইল্টন সেন্ট হিল অংশগ্রহণ করেছিলেন। আবারও তিনি তিন নম্বরে ব্যাটিং করতে নামেন। প্রথম ইনিংসে ১৬ রান তুললেও দ্বিতীয় ও সর্বশেষ প্রথম-শ্রেণীর সেঞ্চুরি করেন তিনি। রক্ষণাত্মক ভঙ্গীমায় খেলে চার ঘণ্টা ক্রিজে অবস্থান করেন যা পূর্বে কখনও করে দেখাতে পারেননি। জেমস মন্তব্য করেন যে, ঈগল অবশেষে নিজের পাখার উপর আস্থা রাখতে পেরেছে।
ত্রিনিদাদে নিজ মাঠে টেস্ট খেলার জন্যে তাকে মনোনীত করা হয়। পরিসংখ্যানগত তিনি তার সেরা খেলা উপহার দেন। প্রথম ইনিংসে তিন নম্বরে নেমে ৩০ রান করেন ও দ্বিতীয় ইনিংসে ব্যাটিং উদ্বোধনে নেমে ৩৩ রান করেছিলেন। উইজডেনের ভাষায় তিনি স্থিরচিত্তে ব্যাটিং করেছিলেন। তবে, ঐ খেলায় ওয়েস্ট ইন্ডিজ দল পরাজয়বরণ করেছিলন। এরপর উইল্টন সেন্ট হিলকে আর কোন টেস্ট কিংবা প্রথম-শ্রেণীর ক্রিকেট খেলতে দেখা যায়নি। অংশগ্রহণকৃত তিন টেস্টে ১৯.৫০ গড়ে সর্বমোট ১১৭ রান তুলেছিলেন। এছাড়াও, ৪৩টি প্রথম-শ্রেণীর ক্রিকেটে অংশ নিয়ে পাঁচ সেঞ্চুরি সহযোগে ২৭.১৫ গড়ে ১৯২৮ রান তুলেন। বল হাতে নিয়ে পাঁচ উইকেট পেয়েছিলেন তিনি।
১৯৩১ সালেও সেন্ট হিল ত্রিনিদাদের স্থানীয় পর্যায়ের ক্রিকেটে সফলতম খেলোয়াড়ের মর্যাদা পেয়েছিলেন। তবে, একটি সংবাদপত্রের প্রতিবেদনে তার খেলায় ছন্দপতনের বিষয়ে মন্তব্য করা হয় ও পুণরায় ওয়েস্ট ইন্ডিজের পক্ষে খেলার বিষয়ে সন্দেহ পোষণ করা হয়। তার জীবনের বাদ-বাকী সময় কীভাবে অতিক্রান্ত হয়েছে সে বিষয়ে খুব কমই জানা গেছে। তার মৃত্যুর বিষয়েও তেমন জানা যায়নি। তবে, ধারণা করা হয় যে, ১৯৫৭ সালের মধ্যে তার মৃত্যু ঘটেছে। ১৯৫৭ সালে ওয়েস্ট ইন্ডিয়ান তারকা খেলোয়াড় লিয়ারি কনস্ট্যান্টাইন তাকে উদ্দেশ্য করে চিঠি লিখতে গেলে লক্ষ্য করেন যে, তিনি মৃত্যুবরণ করেছেন। ১৯৮৪ সালে ত্রিনিদাদ ও টোবাগো স্পোর্টস হল অব ফেমে তাকে অন্তর্ভুক্ত করা হয়।
খেলার ধরন
ওয়েস্ট ইন্ডিজের প্রথম সফলতম কৃষ্ণাঙ্গ ব্যাটসম্যান ছিলেন উইল্টন সেন্ট হিল। ব্যাটসম্যান হিসেবে বড় ধরনের আসরে সেরা মানে নিয়ে গেছেন ও সেরা বোলারদেরকে মোকাবেলা করে অগ্রসর হয়েছে। দ্রুতগতিতে পায়ের কারুকাজে দক্ষ ছিলেন না। তবে, মাটিতে বল কোন জায়গায় আসতে পারে সে সম্পর্কে আগাম ধারণা পোষণ করতে পারতেন। ফলশ্রুতিতে, দ্রুততার সাথে স্থান পরিবর্তন করে কিছুটা অতিরিক্ত সময় নিয়ে শট খেলতেন। এমনকটি খুব কাছে আসার পরও অপেক্ষা করতেন তিনি। অনেক রানই পয়েন্ট ও স্কয়ার লেগ অঞ্চলে ফেলে সংগ্রহ করতেন। লেগ গ্ল্যান্সে অধিক স্বাচ্ছন্দ্যবোধ করতেন তিনি। তবে, এ ধরনের শট মোকাবেলায় ব্যর্থ হলে লেগ বিফোর উইকেট (এলবিডব্লিউ) আবেদনের ঝুঁকি এসে যায়। এছাড়াও, কাট শট মারতেন। কোন বোলার রান আটকাতে এগিয়ে আসলে তিনি আক্রমণাত্মক ভঙ্গীতে অগ্রসর হতেন।
বিয়ন্ড এ বাউন্ডারি
১৯৬৩ সালে সি. এল. আর. জেমস তার প্রকাশিত বিয়ন্ড এ বাউন্ডারি শীর্ষক গ্রন্থের একটি অধ্যায়ে উইল্টন সেন্ট হিলকে সম্পর্কে লিখেছেন। এ গ্রন্থটি অনেক ক্রিকেট বোদ্ধাদের কাছে ক্রিকেটের সেরা গ্রন্থ হিসেবে বিবেচিত ও খেলাধূলার অন্যতম সেরা গ্রন্থ। জেমস লিখেছেন যে, আমার দৃষ্টিকোণে ডোনাল্ড ব্র্যাডম্যান, গারফিল্ড সোবার্স, জর্জ হ্যাডলি ও থ্রি ডব্লিউ নামে পরিচিত এভারটন উইকস, ক্লাইড ওয়ালকট এবং ফ্রাঙ্ক ওরেল, লেন হাটন, ডেনিস কম্পটন, পিটার মে ও অন্যদের সাথে একই মানে তিনি অবস্থান করছেন। তিনি তার চারিত্রিক গুণাবলী ও খেলার ধরন বর্ণনা করেছেন।
বিভূতিভূষণ হল্ট রেলওয়ে স্টেশন
বিভূতিভূষণ হল্ট রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ বনগাঁ রেলপথের একটি রেলওয়ে স্টেশন । এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার বিভূতিভূষণ হল্ট স্টেশন রোডে অবস্থিত।
অবস্থান
বিভূতিভূষণ হল্ট রেলওয়ে স্টেশন উত্তর চব্বিশ পরগণা জেলার বড় সেয়ানা গ্রামে অবস্থিত। এই স্টেশন থেকে পরবর্তী স্টেশন হল - বনগাঁ রেলওয়ে স্টেশন এবং পূর্ববর্তী স্টেশন হল চাঁদপাড়া রেলওয়ে স্টেশন।
ইতিহাস
১৮৮২-৮৪ সালে বেঙ্গল সেন্ট্রাল রেলওয়ে কোম্পানি দমদম থেকে খুলনা পর্যন্ত একটি রেলপথ নির্মাণ করে। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং বনগাঁ স্টেশনের মধ্যে যাত্রী রেল পরিষেবা চালু রয়েছে। শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশে র কুষ্টিয়ায় প্রসারিত হয়। এর পর  শিয়ালদহ  বনগাঁ রেলপথকে শিয়ালদহ রানাঘাট রেলপথের সঙ্গে সংযোগ ঘটাতে ১৮৮২-৮৪ সালে বেঙ্গল সেন্ট্রাল রেলওয়ে কোম্পানি রাণাঘাট বনগাঁ রেলপথ নির্মাণ করে।
রেলপথ
বিভূতিভূষণ হল্ট রেলওয়ে স্টেশনটি কলকাতা জেলা ও উত্তর চব্বিশ পরগণা জেলার মধ্যে বিস্তৃত শিয়ালদহ বনগাঁ রেলপথের মধ্যে অবস্থিত। এই রেলপথটি শিয়ালদহ থেকে দমদম পর্যন্ত ৪ টি, দমদম থেকে বনগাঁ পর্যন্ত ২ টি রেললাইন বা রেল ট্র্যাক দ্বার গঠিত।
পরিকাঠামো
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। বিভূতিভূষণ হল্ট রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
বিভূতিভূষণ হল্ট রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
বিভূতিভূষণ হল্ট রেলওয়ে স্টেশনের রেলপথে বৈদ্যুতীক ট্রেন চলাচল করে।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বনগাঁ এবং শিয়ালদা, বারাসাত ও মাঝেরহাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।
প্রতিটি ট্রেন স্টেশনে দাঁড়ায়।
প্রশাসন ও নিরাপত্তার ব্যবস্থা
বিভূতিভূষণ হল্ট রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
কণাদ তর্কবাগীশ
কণাদ তর্কবাগীশ একজন নবদ্বীপের বিখ্যাত দার্শনিক পণ্ডিত ছিলেন। খ্রীষ্টীয় পঞ্চদশ শতাব্দীতে তিনি বর্তমান ছিলেন।
কণাদ তর্কবাগীশ নবদ্বীপের পণ্ডিত বাসুদেব সার্ব্বভৌমের ছাত্র ছিলেন।
কণাদ তর্কবাগীশের গঙ্গেশ উপাধ্যায়ের তত্ত্বচিন্তামণির উপর 'মণি ব্যাখ্যা' নামক এক প্রসিদ্ধ টীকা আছে। এছাড়া 'ভাষারত্নম' 'আপশব্দ খণ্ডনম' প্রভৃতি গ্রন্থ তাঁর রচিত।
তথ্যসূত্র
জীবনী কোষ - শ্রীশশিভূষণ বিদ্যালঙ্কার - দ্বিতীয় খণ্ড ১৩৪৫ বঙ্গাব্দ
জি পুত্তস্বামী গৌড়
জি পুত্তস্বামী গৌড় (মৃত্যু: ২০০২) ১৯৯৯ সালে দ্বাদশ লোকসভায় কর্ণাটক রাজ্যের হাসান আসন থেকে সদস্য নির্বাচিত হয়েছিলেন। তিনি ভারতের প্রাক্তন প্রধানমন্ত্রী এইচ ডি দেবেগৌড়াকে পরাজিত করেছিলেন। তিনি ভারতীয় জাতীয় কংগ্রেসের সদস্য ছিলেন।
২০২৩ নেদারল্যান্ডসে অস্ট্রিয়া পুরুষ ক্রিকেট দল বনাম জার্মানি
অস্ট্রিয়া পুরুষ ক্রিকেট দল ও জার্মানি পুরুষ ক্রিকেট দল একে অপরের বিপক্ষে দুটি টোয়েন্টি২০ আন্তর্জাতিক (টি২০আই) ম্যাচ খেলার জন্য ২০২৩ সালের জুন মাসে নেদারল্যান্ডস সফর করে। সিরিজটি উভয় দলের জন্য ২০২৪ পুরুষ টি২০ বিশ্বকাপের ইউরোপ অঞ্চলের বাছাইপর্বের প্রস্তুতি হিসেবে গণ্য হয়। সিরিজের দুটি ম্যাচেই জার্মানি জয়লাভ করে।
দ্যা ইয়াং শেফার্ডেস
দ্যা ইয়াং শেফার্ডেস (The Young Shepherdess) ফরাসী চিত্রকর উইলিয়াম এডলফ বুঁগেরো অঙ্কিত ১৮৮৫ খ্রিস্টাব্দে সমাপ্ত একটি তৈলচিত্র। তৈলচিত্রটি বর্তমানে সান দিয়েগোতে অবস্থিত সান দিয়েগো মিউজিয়াম অফ আর্টে সংরক্ষিত রয়েছে।
বুঁগেরোর অন্যসব বিখ্যাত চিত্রের মত এই চিত্রটিরও মূল চরিত্র ভেড়া চরানো, খালিপায়ের, পবিত্র মুখাবয়বের এক গ্রামীণ কিশোরী।
বীজলিয়া কলন
বীজলিয়া কলন (Beejoliya Kalan) ভারতের রাজস্থান রাজ্যের ভিলওয়ারা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বীজলিয়া কলন শহরের জনসংখ্যা হল ১২,৩৮৪ জন। এর মধ্যে পুরুষ ৫২% এবং নারী ৪৮%।
এই শহরের জনসংখ্যার ১৫% হল ৬ বছর বা তার কম বয়সী।
১৪তম মেরিল-প্রথম আলো পুরস্কার
১৪তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের চতুর্দশ আয়োজন। ২০১১ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১২ সালের ২৬শে এপ্রিল ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন চঞ্চল চৌধুরী, নুসরাত ইমরোজ তিশা ও মোশাররফ করিম। এ বছর মেরিল-প্রথম আলো আজীবন সম্মাননা পুরস্কার প্রদান করা হয় মুস্তফা মনোয়ারকে।
বিজয়ী ও মনোনীতদের তালিকা
২০১২ সালের ২৯শে মার্চ চূড়ান্ত মনোনয়নয় প্রকাশিত হয়। নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
প্রতাপ গৌড় পাতিল
প্রতাপ গৌড় পাতিল একজন ভারতীয় রাজনীতিবিদ। তিনি ২০১৮ কর্নাটক বিধানসভা নির্বাচনে ভারতীয় জাতীয় কংগ্রেসের সদস্য হয়ে মাস্কি আসন থেকে কর্নাটক বিধানসভা সদস্য নির্বাচিত হয়েছিলেন।
ঊর্ধ্বতন বাছাই বোর্ড
ঊর্ধ্বতন বাছাই বোর্ড (Superior Selection Board; সংক্ষেপে: এস.এস.বি) বাংলাদেশ সরকারের জনপ্রশাসন মন্ত্রণালয়ের অধিভুক্ত একটি প্রশাসনিক বোর্ড। ১৯৭২ সালে বোর্ডটি প্রতিষ্ঠিত হয়। সরকারি কর্মকর্তাদের পদোন্নতি সংক্রান্ত সুপারিশ করা এ বোর্ডের প্রধান কাজ।
কার্যাবলী
ঊর্ধ্বতন বাছাই বোর্ড সরকারি বিভিন্ন মন্ত্রণালয়, বিভাগ, অধিদপ্তর ও স্বায়ত্তশাসিত সংস্থার কর্মকর্তাদের চাকরির ইতিহাস বিবেচনা করে তাদের পদোন্নতি এবং বেতন স্কেলের সুপারিশ করে থাকে। যেমন: বিভিন্ন সার্ভিস ক্যাডার ও নন-ক্যাডার কর্মকর্তা এবং বিভিন্ন সরকারি স্বায়ত্তশাসিত সংস্থার কর্মকর্তাদের বেতনের গ্রেড নির্ধারণ করা এই বোর্ডের কাজ। এর পাশাপাশি ২০০২ সালের পদোন্নতি নীতিমালা অনুসারে উপ-সচিব বা তার চেয়ে উপরের পদে পদায়নের ক্ষমতাও এই বোর্ডের উপর ন্যস্ত। এছাড়া, বোর্ডটি নিয়োগ সংক্রান্ত কিছু দায়িত্বও পালন করে থাকে। যেমন: স্বশাসিত কিছু সরকারি প্রতিষ্ঠানের ব্যবস্থাপনা প্রধান ও ব্যবস্থাপনা বোর্ডের পরিচালক এবং বিভিন্ন সরকারি বিভাগ ও অধিদপ্তরের নির্বাহী প্রধানকে এই বোর্ডই নিয়োগ দিয়ে থাকে। আর, এসকল কর্মকর্তাদেরকে টাইমস্কেল দেওয়ার জন্য সুপারিশ করা এ বোর্ডের অন্যতম দায়িত্ব।
ইতিহাস
১৯৭২ সালে তৎকালীন সরকার কর্মকর্তাদের পদোন্নতি দেওয়ার ব্যাপারে যাচাই-বাছাই করে সুপারিশ দেওয়ার জন্য তৎকালীন সংস্থাপন মন্ত্রণালয়ে (বর্তমান জনপ্রশাসন মন্ত্রণালয়) ঊর্ধ্বতন বাছাই বোর্ড গঠন করে। এ বোর্ডের চেয়ারম্যান করা হয় মন্ত্রী পরিষদ সচিবকে। আর, আইন মন্ত্রণালয়, স্বরাষ্ট্র মন্ত্রণালয়, সংস্থাপন মন্ত্রণালয় ও অর্থ মন্ত্রণালয়ের সচিবদেরকে বোর্ডের সদস্য করা হয়। এর পাশাপাশি যে মন্ত্রণালয় বা বিভাগে পদোন্নতির সিদ্ধান্ত নেওয়া হবে সেই মন্ত্রণালয় বা বিভাগের সচিবকেও সংশ্লিষ্ট সভাগুলোতে আমন্ত্রণ জানানোর বিধান রাখা হয়। এ কমিটির সুপারিশ বিবেচনা করার জন্য পরবর্তীতে অভিজ্ঞ মন্ত্রীদের নিয়ে পদোন্নতি ও নিয়োগ সংক্রান্ত কাউন্সিল কমিটি গঠন করা হয়।
পুনর্গঠন
তারপর, ৯০-এর দশকের শেষের দিকে উচ্চ আদালত পদোন্নতি ও নিয়োগ সংক্রান্ত কাউন্সিল কমিটি বিলুপ্ত করতে নির্দেশ দেয়। ফলে এ কমিটির সুপারিশ পুনর্মূল্যায়নের ক্ষমতা প্রধানমন্ত্রীর হাতে ন্যস্ত হয়।
দয়াময়ী কালীমন্দির, চুঁচুড়া
দয়াময়ী কালীমন্দির পশ্চিমবঙ্গের হুগলি জেলার চুঁচুড়া শহরে অবস্থিত একটি বিখ্যাত প্রাচীন কালী মন্দির।
বিবরণ
হুগলি জেলার চুঁচুড়া শহরে খড়োবাজার অঞ্চলে নেতাজি সুভাষ রোডের পাশে দয়াময়ী কালীমন্দির অবস্থিত। মুঘল সম্রাট আকবরের রাজস্বসচিব টোডরমল্ল জিতেন রায় নামক এক ব্যক্তিকে চুঁচুড়া অঞ্চলের জায়গীরদার হিসেবে নিযুক্ত করেন। উক্ত জিতেন রায় দয়াময়ী কালীমন্দির নির্মাণ করেন। মন্দিরের প্রবেশদ্বারের পরে অনেকটা জায়গা জুড়ে মন্দিরপ্রাঙ্গণ। গম্বুজাকৃতি চূড়াবিশিষ্ট নাটমন্দিরবিহীন দেবীমন্দিরের বাইরে একটি ঢাকা বারান্দা অবস্থিত। গর্ভগৃহে  প্রায় সাড়ে তিন ফুট উচ্চ কষ্টিপাথরে নির্মিত হালকা খয়েরী রঙের কালী বিগ্রহের পদতলে শবাসনে শিব শায়িত। ত্রিনয়না কালী বিগ্রহের মুখ লম্বাটে ও জিহ্বা স্বর্ণমণ্ডিত। মূর্তির গলায় নরমুণ্ডমালা ও হাতের খড়্গ রূপার তৈরী। এই কালীমন্দির চত্বরে চারটি শিবমন্দির অবস্থিত।
২০১৭–১৮ পাকিস্তান মহিলা ক্রিকেট দলের শ্রীলঙ্কা সফর
পাকিস্তান জাতীয় মহিলা ক্রিকেট দল মার্চ ২০১৮ এ শ্রীলঙ্কা জাতীয় মহিলা ক্রিকেট দলের সাথে খেলতে শ্রীলঙ্কা সফর করে। সফর সূচীতে অন্তর্ভুক্ত ছিল তিনটি মহিলাদের একদিনের আন্তর্জাতিক (ডব্লিউওডিআই) এবং তিনটি মহিলাদের টুয়েন্টি২০ আন্তর্জাতিক (ডব্লিউটি২০আই) খেলা। মহিলা ওডিআই খেলাগুলো ছিল ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ। সিরিজটি শুরুর পূর্বে পাকিস্তান ক্রিকেট বোর্ড (পিসিবি) লাহোরে ট্রেনিং ক্যাম্পের জন্য ২১ সদস্যের একটি দল নির্বাচন করে। পাকিস্তান মহিলা দল ওডিআই সিরিজটি ৩-০তে এবং টি২০আই সিরিজটি ২-১ এ জয় লাভ করে।
ডেল কার্নেগি
ডেল ব্রেকেনরিজ কার্নেগি (Dale Breckenridge Carnegie); (কার্নাগি ছিলেন ১৯২২ সাল পর্যন্ত); (জন্ম: নভেম্বর ২৪, ১৮৮৮ – মৃত্যু: নভেম্বর ১, ১৯৫৫) ছিলেন একজন মার্কিন লেখক, অধ্যাপক ও একাধারে বিখ্যাত আত্মোন্নয়নমূলক প্রশিক্ষণমালা যেমন: আত্মোন্নয়ন, সেল্‌সম্যানশিপ, করপরেট ট্রেনিং, পাবলিক স্পিকিং, ও আন্তঃব্যক্তিক দক্ষতা-এর উদ্ভাবক। তিনি দরিদ্র মিজুরি কৃষক পরিবারে জন্মগ্রহণ করেছিলেন। তিনি হাউ টু উইন ফ্রেন্ডস অ্যান্ড ইনফ্লুয়েন্স পিপলস (১৯৩৬ সালে প্রকাশিত) বইয়ের লেখক, যা আজও জনপ্রিয় কাটতি-সেরার মর্যাদা পায়, বইটি ১৫ মিলিয়নেরও বেশি কপি বিক্রি হয়েছিল। তিনি ১৯৪৮ সালে প্রকাশিত হাউ টু স্টপ অওরিং অ্যান্ড স্টার্ট লিভিং, লিঙ্কন দ্য আননোন এবং আরো অনেক বইয়েরও লেখক।
তার বইয়ের বিশেষত্ব এই যে নিজের প্রতিক্রিয়ার ভিন্নতার মধ্য দিয়ে অন্যের ব্যবহারের পরিবর্তন আনা সম্ভব।
প্রারম্ভিক জীবন
ডেল কার্নেগী ১৮৮৮ সালে মেরীভিলে, মিজুরিতে জন্মগ্রহণ করেন। কার্নেগী ছিলেন অত্যন্ত দরিদ্র কৃষক পরিবারের জেমস উইলিয়াম কার্নাগী (জন্ম: ইন্ডিয়ানা, ফেব্রুয়ারি ১৮৫২ – ১৯১০) ও আমান্দা এলিজাবেথ হারবিসনের (জন্ম: মিজুরি, ফেব্রুয়ারি ১৮৫৮ – ১৯১০) দ্বিতীয় পুত্র।
বালক বয়সে যদিও প্রত্যহ তিনি ভোর চারটায় উঠে গৃহপালিত গরুগুলো থেকে দুধ সংগ্রহ করতেন, তথাপি তিনি এর মধ্য দিয়ে ওয়ারেঞ্চেবার্গ-এর সেন্ট্রাল মিশৌরী স্টেট ইউনিভার্সিটিতে তার পড়াশোনা চালিয়ে যান।
ব্যক্তিগত জীবন
তার প্রথম বিবাহিত জীবনের ছিন্ন হয় ১৯৩১ সালে। ৫ই নভেম্বর, ১৯৪৪ সালে তিনি তুলসা, অক্লাহমাল-এ ডরোথি প্রাইস ভেন্ডারপোলকে বিয়ে করেন, যিনিও পরে বিবাহ বন্ধন ছিন্ন করেন। ভেন্ডারপোলের ঘরে দুইটি মেয়ে ছিলো; রোসমেরি, যিনি ভেন্ডারপোলের প্রথম ঘরের সন্তান, ও কার্নেগীর ঘরে ডনা ডেল কার্নেগী জন্ম নেন। কার্নেগী তার নিজ বাড়ি ফরেস্ট হিলস, কুইঞ্চ, নিউ ইয়র্কে মৃত্যুবরণ করেন। তাকে সমাধিস্থ করা হয় বেল্টন, মিজুরি, কাস, সেমেটারিতে। অফিসিয়াল বাইওগ্রাফিতে উল্লেখ করা হয়, কার্নেগী ১লা নভেম্বর, ১৯৫৫ সালে ইউরেমিয়া জটিলতাসহ হকিংস রোগে মারা যান।
কর্মজীবন
তার কলেজোত্তর প্রথম চাকরিটি ছিলো সেলিং করেস্পন্ডেন্স কোর্সেস টু রেঞ্ছারস, পরে তিনি আর্মর অ্যান্ড কোম্পানি'র জন্য বাকন (লবণ জারিত শুকরের মাংস), সাবান এবং লার্ড (শুকরের চর্বি মিশ্রিত করা) তৈরি করেন। তিনি ফার্মের প্রধান হিসেবে তার সেলস টেরিটোরি দক্ষিণ ওমাহ, নেব্রারাস্কতে সফলতা লাভ করেন। ১৯১১সালে ৫০০ ইউএস ডলার সঞ্চয়ের পর তিনি তার বহুদিনের চৌতকুয়া'র অধ্যাপক হওয়ার স্বপ্ন বাস্তবায়নের লক্ষ্যে বিক্রয় সেবা ত্যাগ করেন। তিনি নিউইউর্ক আমেরিকান একাডেমি অব ড্রামাটিক আর্টস-এ যোগ দেন, যদিও এটা বলা আছে যে, একবার একটি রোড শো “পলি অব দ্যা সাইকেল”-এ তিনি ডঃ হার্টলি'র চরিত্রে অভিনয় করেছিলেন, কিন্তু অভিনেতা হিসেবে অল্প সাফল্য পান। যখন প্রডাকশন বন্ধ হয়ে গেলে তিনি নিউ ইয়র্ক প্রত্যাবর্তন করেন ও চাকরিবিহীন থাকাকালীন ব্রোকের কাছে ওয়াইএমসিএ-এর ১২৫ নম্বরে বাস করতে শুরু করেন। পাবলিক স্পিকিং-এর ধারণাটি তিনি ওখানেই লাভ করেন। ৮০% মোট লভ্যাংশে তিনি ওয়াই পরিচালকের কাছে নিজেকে শিক্ষা প্রদানের জন্য প্ররোচিত করেন। তিনি তার প্রথম সেশনে ইম্প্রভাইজিং এর ওপর আলোচনা শেষ করেন ও ছাত্রদের “রাগান্বিত হয় এমন কিছু” বক্তব্যের উপর বক্তৃতা প্রদান করতে বলেন এবং শ্রোতার সম্মুখে ভীতিহীন বক্তব্য প্রদানের পদ্ধতি উদ্ভাবন করেন। ১৯১২ সালের প্রারম্ভে, ডেল কার্নেগী কোর্সের সূচনা করেন। কার্নেগী আমেরিকানদের আত্মবিশ্বাস বৃদ্ধির লক্ষ্যে কাজ করেছিলেন এবং প্রতি সপ্তাহে এতে তার আয় দাঁড়াত ৫০০ থেকে ১০০০০ ইউএস ডলার।
অবদান
সম্ভবতঃ তার সফলতার সূচনা ঘটে নামের শেষ অংশ কার্নাগি থেকে কার্নেগীতে পরিবর্তনের মধ্য দিয়ে। তিনি তা করেন সেসময়ের বহুল শ্রদ্ধান্বিত ও পরিচিত ব্যক্তিত্ব এন্ড্রু কার্নেগী নামে। ১৯১৬ সালে ডেল কার্নেগী হল ভাড়া নিতে সক্ষম হন। কার্নেগীর লিখিত সংগ্রহশালার প্রথম প্রকাশ “পাবলিক স্পিকিং: এ প্র্যাক্টিক্যাল কোর্স ফর বিজিনেস ম্যান” (১৯৩২ সালে)। তার সেরা অবদান ছিলো যখন সিমন অ্যান্ড চুস্টার “হাউ টু উইন ফ্রেন্ডস অ্যান্ড ইনফ্লুয়েঞ্চ” প্রকাশিত হয়। ১৯৩৬ সালে বইটি প্রথম আত্মপ্রকাশে বেস্ট সেলারের স্বীকৃতি পেয়েছিলো। মাত্র কয়েক মাসের ব্যবধানে ১৭তম মুদ্রণও জোটে বইটির ভাগ্যে। কার্নেগীর মৃত্যু নাগাদ বইটি বিশ্বের ৩১টি ভাষায় রচিত পাঁচ মিলিয়ন কপি বিক্রয় করেছিলো ও সাড়ে চার লক্ষের মতো ছাত্র কার্নেগীর প্রতিষ্ঠান থেকে স্নাতক লাভ করে। বইটিতে লিপিবদ্ধ আছে যে, ১৫০০০০ শব্দ সংবলিত সেই সময়ের প্রাপ্তবয়স্কদের শিক্ষার অগ্রগতির উপর একটি সমালোচনামূলক বক্তৃতা রাখেন। প্রথম বিশ্বযুদ্ধের সময়কালীন তিনি ইউএস সামরিক বাহিনীকে সহায়তা করেছিলেন।
কার্নেগীর প্রশিক্ষণ
ডেল কার্নেগীর প্রশিক্ষণ হচ্ছে ব্যবসায়ের জন্য একটি শিক্ষামূলক প্রোগ্রাম, যার ভিত্তি কার্নেগীর শিক্ষা-প্রণালী। ৮০টিরও বেশি দেশে উপস্থাপিত হয়ে ১৯১২ সালে প্রতিষ্ঠিত হয়েছিলো ও বিশ্বজুড়ে ৮০ লক্ষ লোক এই কার্নেগীর শিক্ষা পদ্ধতি গ্রহণ করেন। কোর্সটি মূলত একটি মালিকানা পদ্ধতি, টিম ডাইনামিক্স ও ইন্ট্রা-গ্রুপের কর্মকান্ডের মাধ্যমে আন্তঃপারস্পরিক সম্পর্ক, চাপ সহনীয় ও দ্রুত পরিবর্তনীয় কর্মক্ষেত্রের অবস্থা মোকাবেলায় শক্তিশালী ভূমিকা পালন করে। অন্য বিষয়গুলোও এতে প্রাধান্য পায় যেমন যোগাযোগ, সৃজনশীল সমস্যা সমাধানে ও নেতৃত্ব গঠনে ভূমিকা পালন করে। কোর্সটি মূলত ৫টি ধাপে, যা ধারাবাহিক উন্নয়ন চক্র (কন্টিনিউয়াস ইম্প্রুভমেন্ট সাইকেল)নামে গঠিতঃ
এইনু ভাষা
ভৌগোলিক বন্টন
এইনু পশ্চিম চীনে তারিম অববাহিকায় তাকলা মাকান মরুভূমির সীমানায় শিনচিয়াং উইঘুর স্বায়ত্বশাসিত অঞ্চল ব্যবহৃত হয়।
গোপন ভাষা হিসাবে ব্যবহার
একমাত্র প্রাপ্তবয়স্ক পুরুষরাই এইনু ভাষা ব্যবহার করেন। বহিরাগতদের সাথে এবং নারীদের সাথে উইঘুর ভাষার ব্যবহার করা হয়; নারীরা এইনু ভাষায় কথা বলেন না। বাড়িতে যখন নিজের কথাবার্তা গোপন করার দরকার পরে না তখন এইনু ব্যবহার করা হয়।
স্বরধ্বনি
বাম|থাম্ব| স্বরধ্বনীয় স্বনিম
সংখ্যা
এইনুর সংখ্যাবোধক শব্দগুলি ফার্সি থেকে ধার করা হয়েছে:
কোতলি
কোতলি পাকিস্তানের কোতলি জেলার আজাদ কাশ্মীরের প্রধান শহর। শহরটি পাকিস্তান কর্তৃক পরিচালিত একটি স্বশাসিত অঞ্চল হিসেবে পরিচিত। মতিপুরের ২টি পাকা রাস্তা দিয়ে কোতলি সংযুক্ত হয়েছে; যার একটি রাজধানী থেকে প্রায় (৯০ কিলোমিটার) দূরত্বে এবং অপরটি চারহির মধ্যে অবস্থিত। Itআজাদ কাশ্মীরের আরেকটি প্রধান শহরকে সরাসরি রাওয়ালকোটের তারার খেলের সাথে সংযুক্ত হয়েছে (৮২ কিমি) এবং এখানকার জোড়া রাস্তা দিয়ে সংযুক্ত হওয়া কোতলিকে পাকিস্তানের বাকি অংশে সেহেনসার সাথে সংযুক্ত করেছে। কোতলি থেকে ইসলামাবাদ ও রাওয়ালপিন্ডি ভ্রমনের প্রায় ৩ ঘণ্টার  দূরত্ব লক্ষ্য করা যায়; যেখানে প্রায় ১১৭ কিলোমিটার পথ অতিক্রম করতে হয়।
অ্যাবোটাবাদ ক্রিকেট দল
অ্যাবোটাবাদ ক্রিকেট দল, ফ্যালকন নামেও পরিচিত। অ্যাব্‌টাবাদ একটি পাকিস্তানি প্রথম-শ্রেণীর ক্রিকেট দল। তাদের ঘরোয়া  মাঠ ছিল পাকিস্তানের অ্যাবোটাবাদ ক্রিকেট স্টেডিয়াম । দলটি কায়েদ-ই-আজম ট্রফি প্রতিযোগিতায় অংশগ্রহণ করেন। ২০০৫-৬ মৌসুমে তাদের প্রথম-শ্রেণীতে অভিষেক হয়। অ্যাবোটাবাদ ফ্যালকন্স টি-টোয়েন্টি এবং লিস্ট এ ক্রিকেট ঘরোয়া ক্রিকেট টুর্নামেন্টে খেলেছে।
জিন্দ কৌর
মহারানী জিন্দ কৌর ( - ১ আগস্ট ১৮৬৩) ১৮৪৩ থেকে ১৮৪৬ পর্যন্ত শিখ সাম্রাজ্যের রানী ছিলেন।তিনি শিখ সাম্রাজ্যের প্রথম মহারাজা রঞ্জিত সিং -এর সর্বকনিষ্ঠ স্ত্রী এবং শেষ মহারাজা দুলীপ সিং -এর মা ছিলেন। তিনি তার সৌন্দর্য, শক্তি এবং উদ্দেশ্যের শক্তির জন্য প্রসিদ্ধ ছিলেন এবং রানি জিন্দান নামে পরিচিত ছিলেন, কিন্তু তার খ্যাতি মূলত ভারতে ব্রিটিশদের মধ্যে তার উদ্ভূত ভয় থেকে উদ্ভূত হয়েছিল, যিনি তাকে "পাঞ্জাবের মেসালিনা " হিসাবে বর্ণনা করেছিলেন। রঞ্জিত সিংয়ের প্রথম তিন উত্তরাধিকারীর হত্যার পর, ১৮৪৩ সালের সেপ্টেম্বরে 5 বছর বয়সে দুলিপ সিং ক্ষমতায় আসেন এবং জিন্দ কৌর তার ছেলের পক্ষে রিজেন্ট হন।শিখরা প্রথম অ্যাংলো-শিখ যুদ্ধে হেরে যাওয়ার পর তাকে ১৮৪৬ সালের ডিসেম্বরে একজন ব্রিটিশ রেসিডেন্টের নিয়ন্ত্রণে একটি কাউন্সিল অফ রিজেন্সি দ্বারা প্রতিস্থাপিত করা হয়েছিল।যাইহোক, তার ক্ষমতা এবং প্রভাব অব্যাহত ছিল এবং এর মোকাবিলায় ব্রিটিশরা তাকে বন্দী করে এবং নির্বাসিত করে।তেরো বছরেরও বেশি সময় অতিবাহিত হওয়ার আগে তাকে আবার তার ছেলেকে দেখার অনুমতি দেওয়া হয়েছিল, যাকে ইংল্যান্ডে নিয়ে যাওয়া হয়েছিল।
১৮৬১ সালের জানুয়ারিতে দুলীপ সিংকে কলকাতায় তার মায়ের সাথে দেখা করার অনুমতি দেওয়া হয় এবং তাকে তার সাথে ইংল্যান্ডে নিয়ে যায়, যেখানে তিনি ৪৬ বছর বয়সে ১ আগস্ট ১৮৬৩ সালে লন্ডনের কেনসিংটনে তার মৃত্যুর আগে পর্যন্ত ছিলেন।তাকে সাময়িকভাবে কেনসাল গ্রিন সিমেট্রিতে সমাহিত করা হয় এবং পরের বছর বোম্বের কাছে নাসিকে তাকে দাহ করা হয়।তার অস্থি শেষ পর্যন্ত তার নাতনী প্রিন্সেস বাম্বা সোফিয়া জিন্দান দুলিপ সিং তার স্বামী মহারাজা রঞ্জিত সিংয়ের লাহোরে সমাধে (স্মৃতিস্থল) নিয়ে যান।
পরিবার
জিন্দ কৌর আওলাখের জন্ম গুজরানওয়ালার চাচারে, মান্না সিং আউলাখের কন্যা, একটি আওলাখ জাট পরিবারে রাজকীয় ক্যানেলের তত্ত্বাবধায়ক। তার এক বড় ভাই, জওহর সিং আউলাখ এবং একটি বড় বোন ছিল, যিনি লাহোর জেলার পাধানার প্রধান সরদার জাওয়ালা সিং পড়নিয়াকে বিয়ে করেছিলেন।মান্না সিং মহারাজা রঞ্জিত সিংকে জিন্দ কৌরের সৌন্দর্য এবং গুণাবলীর প্রশংসা করেছিলেন, যিনি ১৮৩৫ সালে গ্রামে তার 'তীর ও তলোয়ার' পাঠিয়ে তাকে ডেকেছিলেন এবং বিয়ে করেছিলেন। ১৮৩৮ সালের ৬ সেপ্টেম্বর তিনি তার একমাত্র সন্তান দুলীপ সিংকে জন্ম দেন।
১৮৬৪ সালের ৭ জুন তার ছেলে দুলীপ সিং লুডভিগ এবং সোফিয়া মুলারের কন্যা বাম্বা মুলারকে বিয়ে করেন, তাদের চার পুত্র ছিল, যার মধ্যে একজন শৈশবে মারা যায় এবং তিনটি কন্যা।তার প্রথম স্ত্রীর মৃত্যুর পর তিনি চার্লস এবং সারাহ ওয়েদারিলের কন্যা অ্যাডা ওয়েদারিলকে বিয়ে করেন এবং তার আরও দুটি কন্যা সন্তান ছিল। তার সব সন্তান বিনা সমস্যায় মারা গেছে।রাজকুমারী সোফিয়া আলেকজান্দ্রা দুলিপ সিং,  দুলীপ সিংয়ের প্রথম  স্ত্রীর কন্যা যুক্তরাজ্যে ভোটাধিকার আন্দোলনে সক্রিয় ছিলেন।
হালিমা হাতুন
হালিমা হাতুন (حلیمه خاتون) ছিলেন উসমানীয় সাম্রাজ্যের প্রতিষ্ঠাতা আরতুগ্রুল গাজীর স্ত্রী এবং উসমানীয় সাম্রাজ্যের প্রথম সুলতান উসমানের মাতা। এছাড়াও তিনি সেলজুক সাম্রাজ্যের শাহজাদা নোমানের কন্যা।
জিন্দ কৌর
রিজেন্সি
রঞ্জিত সিংয়ের মৃত্যুর পর, জিন্দ কৌর এবং তার ছেলে জম্মুতে রাজা ধিয়ান সিং -এর তত্ত্বাবধানে আপেক্ষিক অস্পষ্টতায় বসবাস করতেন যেটি তার ভাই গুলাব সিং দ্বারা শাসিত হয়েছিল। ১৮৪৩ সালের ১৬ সেপ্টেম্বর, মহারাজা শের সিং এবং তার উজির (উজির) এর হত্যার পর, সেনাবাহিনী ৫ বছর বয়সী দুলীপ সিংকে সার্বভৌম হিসাবে ঘোষণা করে।প্রথমে নতুন উজির, হীরা সিং, যুবক মহারাজা এবং তার মায়ের প্রতি সামান্যই নজর দিতেন।জিন্দ কৌর তার ছেলের অধিকারের জন্য প্রচণ্ডভাবে রক্ষক হয়ে ওঠেন এবং রেজিমেন্টাল কমিটির কাছে তার অবস্থান রক্ষা করার জন্য অনুরোধ করেন 'কে প্রকৃত সার্বভৌম, দুলীপ সিং না হীরা সিং? যদি পূর্বের হয়, তাহলে খালসাকে নিশ্চিত করতে হবে যে তিনি খালি উপাধির রাজা নন।'কাউন্সিল তাকে সমর্থন করেছিল এবং তিনি ধীরে ধীরে সার্বভৌমত্বের প্রতীক হয়ে ওঠেন। তিনি সেনাবাহিনীর অনুমোদন নিয়ে সরকারের নিয়ন্ত্রণ গ্রহণ করেন এবং তার ঘোমটা খুলে ফেলেন। রিজেন্ট হিসাবে, তিনি খালসার সুপ্রিম কাউন্সিল পুনর্গঠন করেন এবং সেনাবাহিনী ও বেসামরিক প্রশাসনের মধ্যে ভারসাম্য পুনরুদ্ধার করেন। তিনি আদালতে বসেন, জনসমক্ষে রাষ্ট্রীয় ব্যবসা লেনদেন করেন এবং সৈন্যদের পর্যালোচনা ও সম্বোধন করেন।
হালিমা হাতুন
জীবনী
হালিমা হাতুন (জন্মঃ হালিমা সুলতানা) ছিলেন সেলজোক সুলতানা; যিনি সেলজোক শাহাজাদা নোমানের কন্যা ছিলেন। তিনি আরতোগ্রোলকে বিয়ে করেন এবং ৩ সন্তানের জন্ম দেন। তাদের নাম হলো যথাক্রমে গুন্দুজ আল্প,সাবচী আল্প এবং উসমান গাজী। তিনি ১৩ ফেব্রুয়ারি ১২৮১ সালে মৃত্যুবরণ করেন। হালিমা হাতুনের সমাধিস্থল আরতোগ্রোলের সোগুতের বাগানের পাশেই অবস্থিত।
নামকরণ
হালিমা সেলজোগ পরিবারের শাহাজাদী হওয়ার সূত্রে জন্মনাম ছিল হালিমা সুলতানা কিন্তু তিনি কায় বংশের সদস্য হওয়ার সূত্রে তার নামকরণ করা হয় হালিমা হাতুন।
জিন্দ কৌর
রিজেন্সি
এই সমস্যাগুলি মোকাবেলায়, মহারানী প্রবীণ রাষ্ট্রনায়ক এবং সামরিক নেতাদের নবনিযুক্ত কাউন্সিলের পরামর্শ এবং সমর্থন পেয়েছিলেন।তার ক্ষমতার ভিত্তি শক্তিশালী করার জন্য, জিন্দ কৌর দুলীপ সিংয়ের সাথে হাজরা প্রদেশের গভর্নর এবং শিখ অভিজাতদের একজন শক্তিশালী ও প্রভাবশালী সদস্য চতার সিং আতারিভালার কন্যার সাথে বিবাহ বন্ধনে আবদ্ধ হন।সেনাবাহিনীর বেতন বাড়ানো হয়েছে।বিশ্বাসঘাতকতার অভিযোগের মুখোমুখি হওয়ার জন্য গুলাব সিংকে লাহোরে আনা হয়েছিল এবং তার ভাগ্নে হীরা সিংকে জওহর সিং দ্বারা উজির হিসাবে বদলি করা হয়েছিল।গুলাব সিংকে 6,800,000 টাকা (68 লাখ ) জরিমানা প্রদান এবং ভবিষ্যতে ভাল আচরণের প্রতিশ্রুতি দিয়ে জম্মুতে ফিরে যাওয়ার অনুমতি দেওয়া হয়েছিল।
পশৌরা সিং ১৮৪৫ সালের জানুয়ারিতে লাহোরে আসেন।তাকে সম্মানের সাথে গ্রহণ করা হয়েছিল কিন্তু সেনাবাহিনী তাকে তার সম্পত্তিতে ফিরে যেতে রাজি করা হয়েছিল এবং তার জায়গির বৃদ্ধির প্রতিশ্রুতি করা হয়েছিল।যাইহোক, জুলাই মাসে তিনি অ্যাটকের দুর্গ দখল করেন এবং নিজেকে পাঞ্জাবের শাসক হিসাবে ঘোষণা করেন। চতার সিংহের নেতৃত্বে একটি বাহিনী দুর্গ ঘেরাও করে এবং তাকে নিরাপদ আচরণের প্রতিশ্রুতিতে আত্মসমর্পণ করতে বাধ্য করে।যাইহোক, জওহর সিং সিদ্ধান্ত নিয়েছিলেন যে তিনি যুবক মহারাজার জন্য খুব বেশি ঝুঁকি তৈরি করেছিলেন এবং তাকে গোপনে অ্যাটকে ফিরিয়ে নিয়ে গিয়ে শ্বাসরোধ করে হত্যা করা হয়েছিল।এতে জড়িত থাকার জন্য, জওহর সিংকে তার বোন, যন্ত্রণাগ্রস্ত মহারানির সামনে ছুরিকাঘাতে হত্যা করা হয়েছিল।
১৮৪৫ সালের ১৩ ডিসেম্বর ব্রিটিশ গভর্নর-জেনারেল স্যার হেনরি হার্ডিঞ্জ শিখদের বিরুদ্ধে যুদ্ধ ঘোষণা করে একটি ঘোষণা জারি করেন।প্রথম অ্যাংলো-শিখ যুদ্ধের কারণ ও আচরণ অন্যত্র সম্পূর্ণরূপে বর্ণনা করা হয়েছে।শিখরা যুদ্ধে হেরেছিল, কারণ, তারা দাবি করেছিল, তাদের সেনাপতি, লাল সিং এবং রাজা তেজ সিং-এর বিশ্বাসঘাতকতার জন্য, যারা ফিরোজশাহের যুদ্ধের সময় ব্রিটিশরা যখন তাঁর দয়ায় ছিল তখন আক্রমণ করতে ব্যর্থ হয়েছিল এবং পরে সোবরাঁর যুদ্ধে শিখদের নৌকার সেতু ডুবিয়ে দিয়েছিল। ১৮৪৬ সালের মার্চ মাসে স্বাক্ষরিত লাহোর চুক্তির শর্তাবলী ছিল শাস্তিমূলক কিন্তু সাত বছর বয়সী দুলিপ সিং মহারাজা হিসেবে রয়ে গেছেন এবং জিন্দ কৌরকে রানী হিসেবে থাকতে হবে।যাইহোক, ডিসেম্বরে, তিনি একজন ব্রিটিশ রেসিডেন্ট দ্বারা নিয়ন্ত্রিত একটি কাউন্সিল অফ রিজেন্সি দ্বারা প্রতিস্থাপিত হন এবং বার্ষিক ১৫০,০০০ টাকা পেনশন পাবেন।
কারাবাস
যুদ্ধের পর ব্রিটিশরা লাল সিং এবং তেজ সিং সহ তাদের সাহায্যকারী নেতাদের পুরস্কৃত করেছিল।যাইহোক, শিখ কমান্ডাররা তার বিশ্বাসঘাতকতা হিসাবে যা দেখেছিল তাতে ক্ষুব্ধ হয়েছিলেন।১৮৪৭ সালের আগস্টে দুলীপ সিং শিয়ালকোটের রাজা হিসেবে তেজ সিংকে বিনিয়োগ করতে অস্বীকার করলে, ব্রিটিশ বাসিন্দা, হেনরি লরেন্স, মহারানীকে লাহোর দুর্গের সম্মান টাওয়ারে বন্দী করেন এবং দশ দিন পরে, তাকে শেখুপুরার দুর্গে স্থানান্তরিত করেন এবং তাকে কমিয়ে দেন। পেনশন ৪৮,০০০ টাকা। মহারানির জন্য সবচেয়ে কঠিন আঘাত ছিল তার ৯ বছরের ছেলের কাছ থেকে বিচ্ছেদ।তিনি লরেন্সকে দুলীপকে তার কাছে ফিরিয়ে দেওয়ার অনুরোধ জানিয়ে চিঠি লিখেছিলেন।"তার কোন বোন নেই, ভাই নেই।তার কোন চাচা, সিনিয়র বা জুনিয়র নেই।তার বাবাকে সে হারিয়েছে।তাকে কার তত্ত্বাবধানে ন্যস্ত করা হয়েছে?"সাড়ে তেরো বছর ছেলেকে আর দেখতে পাননি।
পরের বছর, নতুন ব্রিটিশ বাসিন্দা, স্যার ফ্রেডরিক কুরি, তাকে "বিদ্রোহের সমাবেশস্থল" হিসাবে বর্ণনা করেন এবং তাকে পাঞ্জাব থেকে নির্বাসিত করেন।প্রায় ৪৫ বছর বয়সী তাকে চুনার দুর্গে নিয়ে যাওয়া হয় বারানেসি থেকে কিমি, এবং তার কাছ থেকে তার গহনা নেওয়া হয়েছিল।দুই রেসিডেন্টের আচরণ শিখদের মধ্যে গভীর ক্ষোভের সৃষ্টি করেছিল।প্রতিবেশী আফগানিস্তানের মুসলিম শাসক দোস্ত মোহাম্মদ খান প্রতিবাদ করেছিলেন যে এই ধরনের আচরণ সমস্ত ধর্মের জন্য আপত্তিজনক।
এক বছর পরে তিনি চুনার দুর্গ থেকে পালিয়ে যান, একজন চাকরের ছদ্মবেশে, এবং নেপালে অভয়ারণ্যের জন্য ৮০০ মাইল বনের মধ্য দিয়ে ভ্রমণ করেন।তিনি ১৮৪৯ সালের এপ্রিলে কাঠমান্ডুতে আসেন।
নেপালে নির্বাসিত
১৯ শতকের মাঝামাঝি ছিল ভারতীয় উপমহাদেশে ব্রিটিশ ক্ষমতা সম্প্রসারণের সাথে একটি মহান রাজনৈতিক উত্থানের সময়।ব্রিটিশদের কমন প্রতিপক্ষ  হওয়াতে  নেপালের প্রধানমন্ত্রী ভীমসেন থাপা এবং মহারাজা রঞ্জিত সিং ব্রিটিশদের বিরুদ্ধে একটি গোপন জোট গঠন করেন। যাইহোক, মহারাজা রঞ্জিত সিং ১৮৩৯ সালে আকস্মিকভাবে মারা যান এবং শিখ রাজ্য ভেঙে যেতে শুরু করে।
রানী জিন্দ কৌর ১৮৪৩ সালে শাসক হন, কারণ তার পুত্র রাজা দুলীপ সিং তখনও শিশু ছিলেন। তার নেতৃত্বে, পাঞ্জাব ১৮৪৫ সালে ব্রিটিশদের সাথে যুদ্ধে যায়। লাহোর কাঠমান্ডুতে সাহায্যের জন্য পাঠায়, কিন্তু কাঠমান্ডুর আদালত বিভক্ত হয়ে পড়ে এবং রাজা রাজেন্দ্র বিক্রম শাহ ইতিবাচক সাড়া দেননি।
পাঞ্জাবের অধিগ্রহণের পর, ব্রিটিশরা রানীকে বারাণসীর কাছে চুন্নার দুর্গে বন্দী করে।যাইহোক, দুই বছর পর ১৮৪৯ সালে, তিনি দাসীর ছদ্মবেশে দুর্গ থেকে পালাতে সক্ষম হন এবং ৮০০ কিমি ভ্রমণ করে   উত্তরে কাঠমান্ডু পৌঁছান।প্রাথমিকভাবে, তিনি জেনারেল চৈতারিয়া পুষ্কর শাহের ছেলে অমর বিক্রম শাহের বাড়িতে থাকতেন, যিনি ১৮৩৮-৩৯ সালে নেপালের প্রধানমন্ত্রী ছিলেন।নারায়ণহিটি এলাকায় অমর বিক্রম শাহের বাসভবন তাকে রয়্যালটি প্রদানের সুযোগ-সুবিধা এবং মর্যাদা প্রদান করে।কিন্তু যখনই বহিরাগতরা আসত, তিনি নিজেকে ছদ্মবেশ ধারণ করতেন এবং "হিন্দুস্থানের দাসী" হিসাবে পরিচয় করিয়ে দিতেন।“রানি জিন্দ কৌর অমর বিক্রম শাহের বাসভবনে থাকতে বেছে নিয়েছিলেন কারণ চৌতারিয়া পুষ্কর শাহ ছিলেন একজন গুরুত্বপূর্ণ কর্মকর্তা যিনি নেপাল ও পাঞ্জাবের মধ্যে ব্রিটিশদের বিরুদ্ধে জোট গঠনে নিযুক্ত ছিলেন যখন মহারাজা রঞ্জিত সিং জীবিত ছিলেন।তিনি তার আত্মগোপন থেকে বেরিয়ে এসে তৎকালীন প্রধানমন্ত্রী জং বাহাদুর রানার কাছে যাওয়ার সিদ্ধান্ত নেওয়ার আগে কয়েক মাস অমর বিক্রম শাহের বাড়িতে ছিলেন।
রানিকে নেপালের প্রধানমন্ত্রী এবং জং বাহাদুর রানা মহারাজা রঞ্জিত সিংয়ের রানী সহধর্মিণী হিসেবে পূর্ণ মর্যাদায় আশ্রয় দিয়েছিলেন।থাপাথালি দরবার কমপ্লেক্সে একটি একেবারে নতুন বাসস্থান, চারবুর্জা দরবার, নির্মিত হয়েছিল এবং নেপালি সরকার একটি ভাতা নির্ধারণ করেছিল। কাঠমান্ডুতে ব্রিটিশ রেসিডেন্ট তার উপর নজর রেখেছিলেন, বিশ্বাস করেছিলেন যে তিনি এখনও শিখ রাজবংশকে পুনরুজ্জীবিত করার জন্য কৌতুহলী ছিলেন। তিনি ১১ বছর ধরে নেপালে বসবাস করেন।
পুনর্মিলন এবং চূড়ান্ত বছর
১৮৫৬ সালের নভেম্বরে জং বাহাদুর রানা ভারতের গভর্নর-জেনারেলকে একটি চিঠি পাঠান যা তিনি দুলীপ সিং থেকে জিন্দ কৌরকে আটক করেছিলেন, তাকে ইংল্যান্ডে আসার পরামর্শ দিয়েছিলেন।চিঠিটি জালিয়াতি বলে খারিজ করা হয়েছে। যাইহোক, কিছুকাল পরেই দুলীপ সিং পন্ডিত নেহেমিয়া গোরেহকে তার হয়ে কাঠমান্ডুতে যাওয়ার জন্য এবং তার মা কীভাবে পরিচালনা করছেন তা খুঁজে বের করার নির্দেশ দেন।এই প্রচেষ্টাও ব্যর্থ হয়েছিল এবং পণ্ডিতকে মহারানির সাথে যোগাযোগ করতে নিষেধ করা হয়েছিল। দুলীপ সিং তখন বাংলায় বাঘের শিকারের অজুহাত ব্যবহার করে নিজেই যাওয়ার সিদ্ধান্ত নেন। ১৮৬০ সালে তিনি কাঠমান্ডুতে ব্রিটিশ রেসিডেন্টকে লিখেছিলেন, স্যার জন লগইনের একটি চিঠিতে সংযুক্ত করে যাতে এটি জালিয়াতি হিসাবে আটকানো বা বরখাস্ত করা না হয়। রেসিডেন্ট রিপোর্ট করেছেন যে রানি 'অনেক পরিবর্তিত হয়েছিলেন, অন্ধ ছিলেন এবং অনেক শক্তি হারিয়ে ফেলেছিলেন যা আগে তার বৈশিষ্ট্য ছিল। 'ব্রিটিশরা সিদ্ধান্ত নিয়েছিল যে তিনি আর ঝামেলা নন এবং ১৮৬১ সালের ১৬ জানুয়ারী তাকে কলকাতার স্পেন্স হোটেলে তার ছেলের সাথে যোগদানের অনুমতি দেওয়া হয়েছিল। সেই সময়ে চীনা যুদ্ধের শেষে বেশ কিছু শিখ রেজিমেন্ট কলকাতা হয়ে বাড়ি ফিরছিল। শহরে শিখ রাজপরিবারের উপস্থিতি আনন্দ ও আনুগত্য প্রদর্শনের জন্ম দেয়।হোটেলটি হাজার হাজার সশস্ত্র শিখ দ্বারা পরিবেষ্টিত ছিল এবং গভর্নর-জেনারেল লর্ড ক্যানিং দুলীপ সিংকে অনুরোধ করেছিলেন, তার মায়ের সাথে পরবর্তী নৌকায় ইংল্যান্ডে চলে যেতে।
ইংল্যান্ডে যাওয়ার সময়, দুলীপ সিং স্যার জন লগিনকে চিঠি লিখেছিলেন, যিনি তার কৈশোর জুড়ে ব্রিটিশদের হাতে তার অভিভাবক ছিলেন, তাকে ল্যাঙ্কাস্টার গেটের কাছে তার মায়ের জন্য একটি বাড়ি খুঁজে পেতে বলেছিলেন।তার আগমনের পরপরই, লেডি লগইন তার তিনটি ছোট সন্তানের সাথে দেখা করেন।তিনি মহারানির সৌন্দর্য, প্রভাব এবং ইচ্ছা শক্তির গল্প শুনেছিলেন এবং সেই মহিলার সাথে দেখা করার জন্য কৌতূহলী হয়েছিলেন যিনি এই ক্ষমতার অধিকারী ছিলেন। তার সমবেদনা জাগ্রত হয়েছিল যখন তিনি একজন ক্লান্ত অর্ধ-অন্ধ মহিলার সাথে দেখা করেছিলেন, তার স্বাস্থ্য ভেঙে গিয়েছিল এবং তার সৌন্দর্য অদৃশ্য হয়েছিল।"তবুও যে মুহুর্তে তিনি একটি বিষয়ে আগ্রহী এবং উত্তেজিত হয়েছিলেন, উদাসীনতার ধোঁয়াশা এবং ক্রমবর্ধমান বয়সের টপকে অপ্রত্যাশিত ঝলক এবং ঝলক তার বুদ্ধিমান এবং চক্রান্তকারী মস্তিষ্ক প্রকাশ করেছিল, যিনি একসময় 'পাঞ্জাবের মেসালিনা' নামে পরিচিত ছিলেন। "
ভারতে থাকাকালীন দুলীপ সিং বেনারসের কোষাগারে রাখা মহারানির গহনা ফেরত দেওয়ার জন্য আলোচনা করেছিলেন। মহারানি লেডি লগিনের সফরে ফিরে আসার ঠিক আগে এগুলি ল্যাঙ্কাস্টার গেটে পৌঁছেছিল, এবং তার আনন্দ এতটাই দুর্দান্ত ছিল যে "তিনি নিজেকে এবং তার পরিচারকদের সাথে, সবচেয়ে বিস্ময়কর নেকলেস এবং কানের দুল, সুদৃশ্য মুক্তো এবং পান্নার স্ট্রিং দিয়ে সজ্জিত করেছিলেন", পরিদর্শন সময় পরতে .জর্জ রিচমন্ডের মহারানির প্রতিকৃতিতে দেখা যায় যে তিনি পান্না এবং মুক্তার নেকলেস সহ কিছু গহনা পরেছিলেন, যা ৮ অক্টোবর ২০০৯-এ বনহ্যামস -এ ৫৫,২০০ পাউন্ডে নিলামে বিক্রি হয়েছিল।
কিছু সময়ের জন্য দুলীপ সিং তার মায়ের সাথে ইয়র্কশায়ারের মুলগ্রেভ ক্যাসেলে চলে আসেন।এস্টেটে তার জন্য একটি পৃথক স্থাপনার ব্যবস্থা করার চেষ্টা করা হয়েছিল, কিন্তু তিনি তার ছেলে থেকে আলাদা না হওয়ার জন্য দৃঢ়প্রতিজ্ঞ ছিলেন।তার জীবনের শেষ দুই বছরে তিনি মহারাজাকে তার শিখ ঐতিহ্যের কথা স্মরণ করিয়ে দিয়েছিলেন এবং তাকে সেই সাম্রাজ্যের কথা বলেছিলেন যেটি একসময় তার ছিল, বীজ বপন করে যে বিশ বছর পরে তাকে ব্রিটিশ লাইব্রেরিতে কয়েক সপ্তাহ ধরে গবেষণা করতে এবং রানী ভিক্টোরিয়ার কাছে আবেদন করতে পরিচালিত করেছিল।, তিনি যে অবিচার সহ্য করেছিলেন তার প্রতিকারের জন্য নির্বোধভাবে আশা করেছিলেন।
১৮৬৩ সালের ১ আগস্ট সকালে মহারানি জিন্দ কৌর কেনসিংটনের অ্যাবিংডন হাউসে ঘুমের মধ্যে শান্তিতে মারা যান।১৮৮৫ সালের আগে গ্রেট ব্রিটেনে শ্মশান বেআইনি ছিল এবং দুলীপ সিংকে তার মায়ের মৃতদেহ পাঞ্জাবে নিয়ে যাওয়ার অনুমতি প্রত্যাখ্যান করা হয়েছিল, তাই এটিকে কিছুক্ষণের জন্য কেনসাল গ্রিন সিমেট্রিতে ডিসেন্টার্স চ্যাপেলে রাখা হয়েছিল। ১৮৬৪ সালের বসন্তে মহারাজা মৃতদেহটিকে ভারতের বোম্বেতে নিয়ে যাওয়ার অনুমতি পান, যেখানে এটি দাহ করা হয়েছিল এবং তিনি গোদাবরী নদীর পঞ্চবটীর পাশে তার মায়ের স্মরণে একটি ছোট সমাধি তৈরি করেছিলেন।জিন্দ কৌরের লাহোরে দাহ করার ইচ্ছা ব্রিটিশ কর্তৃপক্ষ অস্বীকার করেছিল। ১৯২৪ সাল পর্যন্ত কাপুরথালা রাজ্য কর্তৃপক্ষ বোম্বেতে স্মৃতিসৌধটি রক্ষণাবেক্ষণ করেছিল, যখন রাজকুমারী বাম্বা সাদারল্যান্ড তার দেহাবশেষ এবং স্মারকটি লাহোরে রঞ্জিত সিংয়ের সমাধিতে স্থানান্তরিত করেছিলেন। 1997 সালে, কেনসাল গ্রীনের ডিসেন্টার্স চ্যাপেলে পুনঃস্থাপনের সময় তার নামের একটি মার্বেল শিরোনাম উন্মোচিত হয়েছিল এবং ২০০৯ সালে এই স্থানে মহারানির একটি স্মারক স্থাপন করা হয়েছিল।
জনপ্রিয় মিডিয়া
২০১০ সালে, দ্য রেবেল কুইন, একটি ডকুড্রামা সংক্ষিপ্ত মাইকেল সিং প্রকাশিত হয়েছিল এবং ভারতীয় অভিনেত্রী ডায়ানা পিন্টো মহারানী চরিত্রে অভিনয় করেছিলেন। ২০২০ সালের জানুয়ারিতে, চিত্রা ব্যানার্জী দিবাকারুনী তার জীবনের অনুপ্রাণিত একটি বই দ্য লাস্ট কুইন প্রকাশ করেন।
দ্য ব্রংক্‌স
দ্য ব্রংক্‌স (The Bronx) মার্কিন যুক্তরাষ্ট্রের বৃহত্তম শহর নিউ ইয়র্ক শহরের পাঁচটি বরোর একটি। একই সাথে এটি বৃহত্তর নিউ ইয়র্ক অঙ্গরাজ্যের একটি কাউন্টি। আয়তন ও জনসংখ্যার বিচারে এটি শহরটির চতুর্থ বৃহত্তম বরো। দ্য ব্রংক্‌সের আয়তন ১০৯ বর্গকিমি (৪২ বর্গমাইল) এবং ২০১৭ সালের তথ্য মোতাবেক মোট জনসংখ্যা ১,৪৭১,১৬০। ১৯১৪ সাল থেকে ব্রংক্‌স কাউন্টি ও দ্য ব্রংক্‌স বরো দুইটি সমসীম অর্থাৎ একই সীমানাভুক্ত এলাকার উপরে অবস্থিত। দ্য ব্রংক্‌স কাউন্টিটি সমগ্র মার্কিন যুক্তরাষ্ট্রের তৃতীয় সর্বোচ্চ জনঘনত্ববিশিষ্ট কাউন্টি।
মুহাম্মাদ নফসে যাকিয়্যা
মুহাম্মাদ ইবনে আব্দুল্লাহ ইবনে হাসান মুসান্না ইবনে হাসান মুজতবা ইবনে আলী ইবনে আবু তালিব বা মুহাম্মাদ নফসে যাকিয়্যা (محمد بن عبد الله بن الحسن بن الحسن بن علي الملقَّب النفس الزكية بن علي الملقب النفس ' শুদ্ধ আত্মা '), মুসলমানদের নবী মুহাম্মাদের কন্যা ফাতিমার বংশধর ছিলেন। তিনি তার নেতৃত্বের যোগ্যতা,, বাগ্মী দক্ষতা, আন্তরিক আচরণের জন্য সুপরিচিত। তিনি দ্বিতীয় আব্বাসীয় খলীফা আল মনসুরের বিরুদ্ধে মদিনায় আলীয় বিদ্রোহের নেতৃত্ব দেন। তবে তার এই বিদ্রোহ ব্যর্থ হয়। তিনি আর তার সামান্য কয়েকশ সৈন্য আব্বাসীয় বিশাল বাহিনীর মুখোমুখি হন। আব্বাসীয়দের নেতৃত্বে ছিল ইসা ইবনে মুসা। তিনি ৬ই ডিসেম্বর ৭৬২ খ্রিস্টাব্দে (১৪৫ হিজরি) নিহত হন।
দ্য ব্রংক্‌স
দ্য ব্রংক্‌স বরোটি নিজে ভৌগোলিকভাবে ব্রংক্‌স নদী দ্বারা পূর্ব-পশ্চিমে দুই ভাগে বিভক্ত হয়েছে। পশ্চিম ব্রংক্‌স অঞ্চলটি অপেক্ষাকৃত পাহাড়ি ও টিলাময়, অন্যদিকে পূর্ব ব্রংক্‌স অপেক্ষাকৃত সমতল ভূমিময়। সড়কব্যবস্থার দৃষ্টিভঙ্গি থেকে দেখলে ম্যানহাটন বরোর ফিফথ অ্যাভিনিউ নামক রাজপথটি দ্য ব্রংক্‌সে এসে জেরোম অ্যাভিনিউ নাম ধারণ করেছে এবং ব্রংক্‌সকে পূর্ব ও পশ্চিমে বিভক্ত করেছে। ১৮৭৪ সালে পশ্চিম ব্রংক্‌স এবং ১৮৯৫ সালে পূর্ব ব্রংক্‌সকে নিউ ইয়র্ক শহরের অন্তর্ভুক্ত করে নেওয়া হয়। ১৯১৪ সালে ব্রংক্‌স কাউন্টিকে নিউ ইয়র্ক কাউন্টি থেকে আলাদা করে ফেলা হয়। ব্রংক্‌সের এক-চতুর্থাংশ অঞ্চলই উন্মুক্ত। এর মধ্যে উডলন সিমেট্রি নামক সমাধিস্থল, ভ্যান কর্টলান্ট পার্ক, পেলহ্যাম বে পার্ক, নিউ ইয়র্ক বোটানিকাল গার্ডেন নামের উদ্যান এবং দ্য ব্রংক্‌স জু নামের চিড়িয়াখানাটি বরোটির উত্তর ও কেন্দ্রে অবস্থিত। ১৯শ শতকের শেষ থেকে এই উন্মুক্ত জায়গাগুলি ইচ্ছা করেই এমন করে রাখা হয়েছে। সেসময় ম্যানহাটনের উত্তর ও পূর্ব থেকে নগরায়িত এলাকাগুলি উত্তরে ব্রংক্‌সের দিকে প্রসারিত হচ্ছিল।
মুহাম্মাদ নফসে যাকিয়্যা
ব্যক্তিত্ব
মুহাম্মাদকে পুরো খিলাফতের অনেক লোকই তার বংশীয় গৌরবের কারণে খিলাফতের অধিক যোগ্যতর ব্যক্তি মনে করতেন। নবীর সাথে তার বংশীয় সম্পর্কের কারণে প্রতিষ্ঠিত রাজনৈতিক ব্যবস্থা তাকে হুমকি মনে করত, তাই তিনি অনেক বছর ছদ্মবেশ ধারণ করেছিলেন। গোপনে ভ্রমণ করেছিলেন। তিনি এভাবে একটি বৃহদাকারের সেনাবাহিনী তৈরি করে মদিনা দখল করেন। কিন্তু তার সেনাবাহিনী ছিল উচ্ছৃঙ্খল। তিনি ১৪৫ হিজরীতে মদিনা ত্যাগ করে মক্কা ও ইয়েমেন দখল করেন। কিন্তু এর কয়েক মাস পরেই মদিনায় নিহত হন।
কেন আর্চার
কেনেথ কেন অ্যালেন আর্চার, এএম (Ken Archer; জন্ম: ১৭ জানুয়ারি, ১৯২৮) কুইন্সল্যান্ডের ইয়ারংপিলি এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫০ থেকে ১৯৫১ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড দলের প্রতিনিধিত্ব করেন কেন আর্চার। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ের পাশাপাশি মাঝে-মধ্যে উইকেট-রক্ষকের দায়িত্ব পালন করতেন।
প্রথম-শ্রেণীর ক্রিকেট
অ্যাংলিকান চার্চ গ্রামার স্কুলে অধ্যয়ন করেন। ১৯৪৬-৪৭ মৌসুম থেকে ১৯৫৬-৫৭ মৌসুম পর্যন্ত কেন আর্চারের প্রথম-শ্রেণীর খেলোয়াড়ী জীবন চলমান ছিল। দ্বিতীয় বিশ্বযুদ্ধের পর ১৯৪৬-৪৭ মৌসুম থেকে ১৯৫৬-৫৭ মৌসুম পর্যন্ত ১০ বছর কুইন্সল্যান্ডের সদস্যরূপে প্রথম-শ্রেণীর ক্রিকেটে উদ্বোধনী ব্যাটসম্যান হিসেবে খেলেছেন।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন কেন আর্চার। ২২ ডিসেম্বর, ১৯৫০ তারিখে মেলবোর্নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩০ নভেম্বর, ১৯৫১ তারিখে সিডনিতে সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
১৯৪৯-৫০ মৌসুমে অস্ট্রেলিয়া দলের সাথে দক্ষিণ আফ্রিকা গমন করেন। কিন্তু, টেস্টে অংশগ্রহণের সুযোগ হয়নি তার। দক্ষিণ আফ্রিকা সফরে ২৪ ইনিংসে ৮২৬ রান তুলেছিলেন। উপর্যুপরি ছয় টেস্টে দ্বাদশ ব্যাটসম্যান হিসেবে দলে থাকেন। অবশেষে, ১৯৫০-৫১ মৌসুমের অ্যাশেজ সিরিজের দ্বিতীয় টেস্টে মেলবোর্নে অভিষেক ঘটে তার। অভিষেকে টেস্টে ২৬ ও ৪৬ রান তুলেন। ঐ খেলায় ইংল্যান্ডের বিপক্ষে অস্ট্রেলিয়া ২৮ রানে জয় পেয়েছিল। ফলশ্রুতিতে, পরবর্তী দুই টেস্টে খেলার সুযোগ পান। খেলায় তিনি মাঝারিমানের সফলতা পান। তাসত্ত্বেও, সিডনিতে তৃতীয় ও অ্যাডিলেড ওভালের চতুর্থ টেস্টে অংশগ্রহণের সুযোগ পেয়েছিলেন। এরপর তাকে দলের বাইরে রাখা হয়। ১৯৫১-৫২ মৌসুমে সফরকারী ওয়েস্ট ইন্ডিজ দলের বিপক্ষে আরও দুই টেস্টে অংশ নেন। এরপর আর তাকে টেস্ট ক্রিকেট আঙ্গিনায় খেলতে দেখা যায়নি।
১৯৫৪ সালে ল্যাঙ্কাশায়ার লীগে অ্যাক্রিংটনের পক্ষে পূর্ণাঙ্গ মৌসুম খেলে ৯৩.০০ গড়ে ১১৭৬ রান তুলেছিলেন।
সম্মাননা
২৬ জানুয়ারি, ১৯৮০ তারিখে গণমাধ্যমে উল্লেখযোগ্য ভূমিকা পালনের স্বীকৃতিস্বরূপ মেম্বার অব দি অর্ডার অব অস্ট্রেলিয়া উপাধিতে ভূষিত হন। ১৪ জুলাই, ২০০০ তারিখে ক্রিকেট খেলায় অসামান্য অবদানের স্বীকৃতিস্বরূপ অস্ট্রেলীয় স্পোর্টস পদকে লাভ করেন।
সেপ্টেম্বর, ২০১৬ সালে লেন মাডকসের দেহাবসানের পর অস্ট্রেলিয়ার বয়োঃজ্যেষ্ঠ জীবিত টেস্ট ক্রিকেটারের সম্মাননা লাভ করে আসছেন।
ব্যক্তিগত জীবন
তার কনিষ্ঠ ভ্রাতা রন আর্চার ১৯৫৩ থেকে ১৯৫৬ সাল পর্যন্ত অস্ট্রেলিয়ার পক্ষে ১৯ টেস্টে অংশগ্রহণ করেছিলেন। এছাড়াও, ব্যতিক্রমধর্মী ফিল্ডার হিসেবেও সুনাম ছিল কেন আর্চারের। মার্কিন যুক্তরাষ্ট্রে পেশাদারী পর্যায়ে বেসবল খেলার প্রস্তাবনা পান। তবে তিনি তা প্রত্যাখ্যান করেন।
খেলোয়াড়ী জীবনের শুরুরদিকে বিজ্ঞান শিক্ষক হিসেবে কাজ করতেন। পরবর্তীকালে ১৯৫৪ সালে বব হাইন্স ব্রিসবেনেভিত্তিক বেতার কেন্দ্র ফোরবিসিতে তাকে নিযুক্ত করেন। এরপর তিনি কমনওয়েলথ ব্রডকাস্টিং কর্পোরেশনে থাকাবস্থায় হাইন্সের প্রধান চালিকাশক্তিতে পরিণত হন। এ প্রতিষ্ঠানের প্রধান নির্বাহী হিসেবে স্থলাভিষিক্ত হন।
২০১৭-এ নিউ ইয়র্ক শহরে বোমা হামলা
১১ ডিসেম্বর, ২০১৭ সালে নিউইয়র্ক সিটির মিডটাউন ম্যানহাটনে পোর্ট অথরিটি বাস টার্মিনাল সংলগ্ন পাতাল রেল স্টেশনে একটি পাইপ বোমা আংশিকভাবে বিস্ফোরণ ঘটে, এতে সন্দেহভাজনসহ চারজন আহত হয়। মেয়র বিল ডি ব্লেসিও এই ঘটনাটিকে "সন্ত্রাসী হামলার চেষ্টা করা" বলে বর্ণনা করেছিলেন। সন্দেহভাজন বোমা হামলাকারী পুলিশ পরিচয় দিয়েছিল ২৭ বছর বয়সী আকায়েদ উল্লাহ, যিনি বাংলাদেশ থেকে সালাফি মতাদর্শে বিশ্বাসী ছিলেন।
ঘটনাবলী
আনুমানিক সকাল ৭ টা ২০ মিনিটের সময়, নিউইয়র্ক সিটি সাবওয়ের টাইমস স্কয়ার -২২ তম স্ট্রিট / পোর্ট অথরিটি বাস টার্মিনাল স্টেশনে সপ্তম ও অষ্টম অ্যাভিনিউয়ের মধ্যে ভূগর্ভস্থ প্যাসেজওয়ের মধ্যে একটি পাইপ বোমা আংশিকভাবে বিস্ফোরিত হয়েছিল। সন্দেহভাজন বোমারুকে চিকিত্সার জন্য বেলভ্যু হাসপাতালে নেওয়া হয়েছিল। প্রাণহানির জন্য চারটি আঘাত পেয়েছিল। নগরীর দমকল বিভাগের কমিশনার সূত্রে জানা গেছে, সন্দেহভাজন তার হাত ও বুক জ্বলে ওঠে এবং তিনজন বাইক চালকের কাছে "কান ও মাথা ব্যথা" পড়েছিল।  বোমা বিস্ফোরণটি বেশ কয়েক ঘণ্টা ধরে সাবওয়ে পরিষেবাগুলিকে মারাত্মকভাবে ব্যহত করেছিল, ফলে চালকদের প্রচুর যানজটে পড়তে হয়।